Source: https://vm.ee/et/uudised/inimoiguste-kohus-kinnitas-riigi-ja-kaebajate-vahel-solmitud-sobralikud-kokkulepped-ja
Timestamp: 2020-02-21 19:04:49+00:00

Document:
Inimõiguste kohus kinnitas riigi ja kaebajate vahel sõlmitud sõbralikud kokkulepped ja lõpetas kaebuste menetlemise | Välisministeerium
Avaleht Uudised Inimõiguste kohus kinnitas riigi ja kaebajate vahe...
Inimõiguste kohus kinnitas riigi ja kaebajate vahel sõlmitud sõbralikud kokkulepped ja lõpetas kaebuste menetlemise
6. Veebruar 2020 - 12:17
Kohtuasjas Sagadi ja veel seitse kaebajat vs. Eesti (51278/17 jt) kinnitas Euroopa Inimõiguste Kohus (EIK) oma 16.1.2020 otsusega, mis avaldati 6.2.2020, valitsuse ja kaebajate vahel sõlmitud sõbralikud kokkulepped. Otsuse kohaselt kohustub valitsus maksma kõigile kaheksale kaebajale otsuse lisaks olevas tabelis märgitud rahalised hüvitised. Need hüvitised hõlmavad kaebajatele tekkinud mis tahes varalist ja mittevaralist kahju ning kohtukulu. Sõltuvalt kaebajast jääb väljamaksmisele kuuluv hüvitis vahemikku 4100-8500 eurot. Hüvitised tuleb välja maksta kolme kuu jooksul otsuse avaldamisest, st hiljemalt 6.5.2020. Hüvitiste tasumine tähendab asja lõplikku lahendust.
Kõik kaebused puudutasid Magasini tänaval asunud Tallinna vangla kinnipidamistingimusi, täpsemalt asjaolu, et kaebajad viibisid teatud perioodidel alla 3m² isiklikul kambripinnal. Magasini tänaval asunud Tallinna vangla suleti 2018. aasta lõpus.
Otsus eesti keeles:https://vm.ee/sites/default/files/content-editors/legal/sagadi_jt_vs._eesti.pdf (PDF)
20.02.2020|Välisministeerium
Vabariigi Valitsuse 20.2.2020 istungil anti ülevaade 2019. aastal Euroopa Inimõiguste Kohtusse Eesti riigi vastu esitatud kaebuste ja Eesti suhtes tehtud otsuste kohta
2019. aastal lahendas Euroopa Inimõiguste Kohus (EIK) 142 Eesti vastu esitatud kaebust. Valdava osa kaebustest tunnistas vastuvõetamatuks ainuisikuliselt asju lahendav kohtunik. Neid kaebusi riigile ei edastata. Pärast valitsuse seisukohtade saamist tegi EIK seitse avaldamisele kuuluvat otsust, mis hõlmavad 18 kaebust.
23.01.2020|Välisministeerium
Inimõiguste kohus tunnistas konfiskeerimist puudutava kaebuse selgelt põhjendamatuks
23.1.2020 avaldas Euroopa Inimõiguste Kohus (EIK) 17.12.2019 vastuvõetamatuks tunnistamise otsuse kohtuasjas Konnova vs. Eesti (20496/17).

References: kohus 
 kohus 
 kohus 
 Kohus 
 Kohus 
 kohus 
 Kohus